ལོ་རྒྱུས་ནང་བཀོད་པ་ལྟར་ན།དུས་རབས་བཅུ་བདུན་པའི་མཇུག་ལ་གངས་རི་མཁའ་འགྲོ་མ་སྐུ་ཕྲེང་གཉིས་པ་བློ་བཟང་ཆོས་སྒྲོན་ལགས་ནི་ཕུལ་དུ་བྱུང་པའི་འཇིམ་རྐོས་སྒྱུ་རྩལ་པ་ཞིག་ཡིན་ཞིང༌།ཁོ་མོས་མདོ་སྨད་སྐུ་འབུམ་བྱམས་པ་གླིང་དུ་རྗེ་ཙོང་ཁ་བའི་ཟངས་སྐུ་ཞིག་བཞེངས་སྐབས།སྐུ་བརྙན་ལས་འོད་མཆེད་པ་སོགས་རྟགས་ལྟོས་ཡ་མཚན་མང་པོ་བྱུང་འདུགདུས་རབས་བཅུ་དགུ་བའི་མཇུག་ཙམ་ལ།གཙང་བཀྲ་ཤིས་ལྷུན་པོའི་དགོན་ནང་ཐང་ག་བཟོ་འགོད་པ་སྐད་གྲགས་ཅན་ཞིག་ཡོད་པའི་མཚན་ལ་ཚོང་ཤར་འབོད་པ་དང༌།ཁོང་གི་བུ་མོ་ཆོས་སྒྲོན་གྱིས་ཕ་རྒན་གྱི་ལག་རྩལ་རྒྱུན་འཛིན་གྱིས་ཕ་རྒན་དང་མཉམ་དུ་དགོན་པ་འདིར་འགྲན་ཟླ་བྲལ་བའི་སྒྱུ་རྩལ་གྱི་བརྩམས་ཆོས་མང་པོ་འཇོག་གནང་མཛད་ཡོད།གཞན་ད་དུང་གངས་ལྗོངས་སུ་བུད་མེད་དེང་རབས་རི་མོ་བ་མང་པོ་ཞིག་བྱུང་ཡོད་ཅིང༌།དཔེར་ན།བྱང་ཆུབ་སྒྲོལ་མ་ལགས་ནི་སི་ཁྲོན་མཛེས་རྩལ་སློབ་གླིང་ནས་སློབ་མཐར་ཕྱིན་པ་དང༌།བརྩམས་ཆོས་ཞིང་ཆེན་དང་རྒྱལ་ཁབ་རིམ་པ།ཉི་ཧོང༌།ཧོང་ཀོང་སོགས་སུ་འགྲེམས་སྟོན་དང་དུས་དེབ་མང་པོའི་སྒང་ཐོན་ཐུབ་ཡོད་པའི་ཁར།ཞིང་ཆེན་མངའ་སྡེནང་ཕུལ་བྱུང་རི་མོ་བའི་རྟགས་མ་རག་པ་དང་རྒྱ་ནག་མཛེས་རྩལ་ལྷན་ཚོགས་ཀྱི་ཚོགས་མི་དང་སི་ཁྲོན་ཞིང་ཆེན་མཛེས་རྩལ་ལྷན་ཚོགས་ཀྱི་ཚོགས་མི།དཀར་མཛེས་ཁུལ་མཛེས་རྩལ་ལྷན་ཚོགས་ཀྱི་ཀྲུའུ་ཞི་ཡིན་འདུགད་དུང་བུད་མེད་རི་མོ་བ་ཚེ་རིང་སྒྲོལ་མ་སོགས་ཡོད་པ་རེད།